Linda Villumsen

Linda Melanie Villumsen Serup (s. 9. huhtikuuta 1985 Herning, Tanska) on tanskalaissyntyinen maantiepyöräilijä, joka sai Uuden-Seelannin kansalaisuuden 2009 ja edusti uutta kotimaataan vuodesta 2010 lähtien. Hän aloitti ammattilaisuransa Buitenpoort - Flexpoint Team -joukkueessa vuonna 2005. Edustettuaan alankomaalaistallia kaksi vuotta hän siirtyi vuoden 2007 alusta T-Mobile -joukkueeseen. Hän edusti samaa organisaatiota, uudelta nimeltään HTC-Columbia Women's Team, vuoteen 2010 saakka. Kaudella 2011 hän ajoi AA Drink - Leontien.nl -tallissa ja 2012 Greenedge-Ais-joukkueessa. Vuosina 2013–2014 hän edusti Wiggle Honda -joukkuetta, vuosina 2015–2016 Unitedhealtcare Professional Cycling Teamia ja viimeisillä ammattilaiskausillaan 2017–2018 Team Virtu Cycling Woman -joukkuetta. Villumsen sai Mendrision MM-kilpailuissa 2009 pronssia aika-ajossa Kristin Armstrongin ja Noemi Cantelen jälkeen. Seuraavana vuonna hän oli Melbournen MM-kilpailujen aika-ajossa niin ikään kolmas. Kööpenhaminassa 2011 Villumsen sijoittui aika-ajossa toiseksi, Limburgissa 2012 kolmanneksi ja Firenzessä 2013 toiseksi. Hän voitti aika-ajon maailmanmestaruuden Richmondissa 2015 kukistettuaan Anna van der Breggenin kahdella sekunnilla Aika-ajon alle 23-vuotiaiden Euroopan-mestaruuden hän voitti Valkenburgissa 2006 ja Sofiassa 2007. Tanskan-mestaruuden hän on voittanut sekä maantie- että aika-ajossa 2006, 2008 ja 2009 ja Uuden-Seelannin-mestaruuden aika-ajossa 2013. == Saavutuksia == Lähde: Cycling archives ;2005 :Wellingtonin maailmancup- kilpailu, toinen :Damesronde van Drenthe, kokonaiskilpailussa toinen ;2006 :Ster Zeeuwsche Eilanden, etapin 1 (aika-ajo) voitto : Tanskan mestaruus maantie- ja aika-ajossa :Alle 23-vuotiaiden EM-kilpailut, kultaa aika-ajossa :Route de France Féminine, kokonaiskilpailun voitto ;2007 :Tour de l'Aude Cycliste Féminin, etapin 6 voitto :Alle 23-vuotiaiden EM-kilpailut, kultaa aika-ajossa :Holland Ladies Tour, kokonaiskilpailussa kolmas ;2008 : Tanskan mestaruus maantie- ja aika-ajossa :Olympialaiset, maantieajossa viides, aika- ajossa 13. :MM-kilpailut, aika-ajossa kymmenes ;2009 :Trofeo Costa Etrusca, voitto :Tour de l'Aude Cycliste Féminin, prologin voitto :Ster Zeeuwsche Eilanden, etapin 1 (aika-ajo) voitto : Tanskan mestaruus maantie- ja aika- ajossa :Thüringen-Rundfahrt der Frauen, kokonaiskilpailun ja etapin 3 voitto :MM-kilpailut, aika-ajossa pronssia ;2010 :MM-kilpailut, aika-ajossa pronssia :Kansainyhteisön kisat, aika-ajossa hopeaa ;2011 :MM-kilpailut, aika-ajossa hopeaa ;2012 :Women's Tour of New Zealand, etapin 5 voitto :Emakumeen Euskal Bira, etapin 3 (aika-ajo) voitto :Giro del Trentino Alto Adige - Südtirol, kokonaiskilpailun ja etapin 2b (aika-ajo) voitto :Olympialaiset, aika-ajossa neljäs :MM-kilpailut, aika-ajossa pronssia, maantieajossa seitsemäs, joukkueaika-ajossa hopeaa ;2013 : Uuden-Seelannin mestaruus aika-ajossa :Route de France Féminine, kokonaiskilpailun ja etapin 7 voitto :Tour de l'Ardèche, prologin voitto :MM-kilpailut, aika-ajossa hopeaa, maantieajossa kuudes ;2014 :Kansainyhteisön kisat, aika-ajon kultaa :Tour de l'Ardèche, kokonaiskilpailun ja etapin 2 (aika-ajo) voitto :MM-kilpailut, maantieajossa kahdeksas, aika- ajossa yhdeksäs ;2015 : Uuden-Seelannin mestaruus maantiejossa :MM-kilpailut, aika-ajossa kultaa ;2016 :Joe Martin Stage Race, etapin 1 (aika-ajo) voitto :Olympialaiset, aika-ajossa kuudes ;2017 :MM-kilpailut, aika-ajossa kuudes ;2018 :Kansainyhteisön kisat, aika-ajossa hopeaa == Lähteet == == Aiheesta muualla == *Virallinen sivusto Luokka:Tanskalaiset maantiepyöräilijät Luokka:Uusiseelantilaiset maantiepyöräilijät Luokka:Vuonna 1985 syntyneet Luokka:Elävät henkilöt